ฮั่งเส็งปิดบวก 125.77 จุด หลังสหรัฐเผยข้อมูลศก.แข็งแกร่ง
ฮั่งเส็งปิดบวก 125.77 จุด หลังสหรัฐเผยข้อมูลศก.แข็งแกร่ง
7 ธ.ค. 2559

ดัชนีฮั่งเส็งตลาดหุ้นฮ่องกงปิดปรับตัวเพิ่มขึ้นในวันนี้ ขานรับข้อมูลเศรษฐกิจสหรัฐที่แข็งแกร่ง โดยดัชนีฮั่งเส็งเพิ่มขึ้น 125.77 จุด หรือ 0.55% ปิดวันนี้ที่ 22,800.92 จุด
ทั้งนี้ กระทรวงพาณิชย์สหรัฐเปิดเผยว่า ยอดสั่งซื้อภาคโรงงานของสหรัฐพุ่งขึ้น 2.7% ในเดือนต.ค. ซึ่งปรับตัวขึ้นแข็งแกร่งสุดนับตั้งแต่เดือนมิ.ย. 2558 หรือในรอบเกือบ 1 ปีครึ่ง และสูงกว่าที่นักวิเคราะห์คาดว่าจะเพิ่มขึ้น 2.6%
ขณะที่กระทรวงแรงงานสหรัฐเปิดเผยว่า ประสิทธิภาพการผลิตของแรงงานนอกภาคเกษตร เพิ่มขึ้นมากที่สุดในรอบ 2 ปีในไตรมาส 3 โดยพุ่งขึ้นในอัตรา 3.1% ส่วนผลผลิตต่อแรงงานพุ่งขึ้น 3.6% ซึ่งเพิ่มขึ้นมากที่สุดในรอบ 2 ปี